***Приложение № 1***

**ТЕХНИЧЕСКА СПЕЦИФИКАЦИЯ**

**ЗА**

**ОБЕКТ: „ПОДОБРЯВАНЕ НА ОБЩИНСКА ОБРАЗОВАТЕЛНА ИНФРАСТРУКТУРА - СУ “ВАСИЛ ЛЕВСКИ” - ГР. ЕЛИН ПЕЛИН““**

**ОПИСАНИЕ НА СЪЩЕСТВУВАЩО ПОЛОЖЕНИЕ**

Имотът, в който е разположено СОУ „Васил Левски“ - УПИ VIII за училище, кв. 89, по плана на гр. Елин Пелин е с площ по скица - ВИЗА № 1158/27.09.2016г 9485м2. В него е разположена основната сграда, която има сложен многоъгълен контур.

Сградата на училището е построена през 1969 година и представлява монолитна конструкция на три етажа, използвана като учебен корпус. Всички крила на сградата са с приземен етаж, който се използва за учебни занятия, за кухненски и практико- приложни цели. Покривът е четирискатен, с дървена покривна конструкция. Физкултурният салон е отделна едноетажна постройка.

Сутеренът, който е на кота -3.00, е полувкопан с естествено осветление. До сутерена се достига чрез двете основни стълбища на сградата. Сутеренът няма външен достъп. От северното главно стълбище се достига до фоайе във сутерена, към което са разположени помещения за ел. техник, ел. табло, тоалетни и офис. В ляво по коридор се достига до помещение за металообработване, хранилище, класна стая, техническо помещение. В дясно, по надлъжната ос на фоайето, по коридор се достига до компютърна зала, столова, кухня, складове и помещение за домакин.

От южния вход, по стълбище, се достига до сутерена под южното крило, която част ще бъде преустроена. В тази част на сутерена са разположени технически помещения, бивше котелно, склад и тоалетни, кабинети по готварство, техническо чертане и два кабинета по дървообработване. Тази част на сутерена е отделена от надлъжния корпус и между тях няма връзка. Всички помещения се нуждаят от основен ремонт. В сутеренния етаж не са осигурени необходимия брой евакуационни противопожарни изходи.

Оградата на имота е в сравнително добро състояние и се нуждае от частичен ремонт и освежаване. Основата е частично напукана, с обрушена облицовка, металните пана са ръждясали и деформирани на 10% от площта. Липсва ограда - врата към парка.

Настилките (асфалт и бетонови плочи) в двора са амортизирани, няма обособени игрища и спортни зони на открито.

**ТЕХНИЧЕСКИ ПОКАЗАТЕЛИ:**

1. Площ на имота 9485,00 м2

2. Застроена площ на училище 1392,30 м2

3. Разгъната застроена площ на училище 4637,54 м2

4. Застроена площ на салон 240,00 м2

5. Разгъната застроена площ на салон 300,00 м2

6. Застроена площ на сутерена предмет на преустройството 369,15 м2

**ПРОЕКТНО РЕШЕНИЕ**

Проектът запазва някои от помещенията на сутерена - тоалетни, помощно помещение и техническо помещение.

Кабинетът за дървообработване и двете технически помещения от североизточната част се обединяват в кабинет за изобразително изкуство. Площта на  кабинета за дървообработване в югозападната част се придава към кабинета за техническо чертане, а площта на техническото помещение от същата страна се придава към кабинета за готварство. Складът се намалява. Всички стени в коридора и между кабинетите изградени от етернитени плоскости се премахват. Новите стени ще бъдат иззидани от керамични тухли 15см. Проектира се нов евакуационен противопожарен изход в края на коридора на югоизточната фасада, с нова стълба с директен достъп до прилежащия терен. Вратите към новите класни стаи са дървени с стъклени прозорци за осветление в коридора. Предвижда се изкъртване на съществуващата настилка, изравняване на нивото в целия сутерен с изравнителна циментова замазка и полагане на нова подовата настилка от гранитогрес. Новите стени ще се измажат с гипсова мазилка и боядисат с варов латекс. Предвиждат се окачени тавани от гипскартон между гредите на 8см под нивото на СТБ плоча. Частта от СТБ греди, която виси под окачения таван ще се прешпаклова и пребоядиса. Подменя се електрическата инсталация.

Предвижда са демонтаж на дървената ламперия по коридорите на училището и последващо прешпакловане и боядисване на стените.

Входните врати по западната фасада ще бъдат подменени с нови алуминиеви с прекъснат термомост и оборудвани с антипаник брави. Външните стълбища към входовете на сградата ще бъдат реконструирани и облицовани с нови гранитни плочи.

Дворното пространство ще бъде реконструирано и благоустроено. Съществуващата настилка в южната част на двора ще бъде разбита, демонтирана и извозена на депо. Поради неравностите се предвижда изкопаване с 20см. и заравняване и валиране. Новото покритие ще е асфалтово. Предвижда се подмяна на бордюрите с нови. Обособяват се две мултифункционални игрища на открито за различни възрастови групи в югоизточната част на имота, както и две тенис маси. Първото игрище е новопроектирано с размери 15м/28 м. и е с аклилно покритие върху асфалтова основа. Предназначението му е за колективни игри на волейбол, багминтон и други игри на мрежа. Второто игрище също е многофункционално с размери 20м/38м. с предназначение за игра на футбол или баскетбол. За него се предвижда нова изкуствена настилката с акрилно покритие върху асфалтова основа и висока метална ограда Н=4м по периметъра на игрището. В оградата са проектирани два входа изходи със ширина по 6м. Съществуващата ограда на парцела ще бъде демонтирана в металната си част над бетоновия фундамент. Предвижда се монтажа на нова метална ограда по целия периметър на имота. Бетонният цокъл се ремонтира в обрушените му участъци и се измазва с минерална мазилка. В оградата се предвиждат две врати - нови метални врати за пешеходен достъп и една за автомобилен.

Зелените площи ще бъдат затревени и залесени в участъците, които имат нужда от рекултивация. Съществуващата висока дървесна растителност ще се подкастри.

**МАТЕРИАЛИ**

**ИНТЕРИОРНИ МАТЕРИАЛИ В ПОМЕЩЕНИЯТА ЗА РЕМОНТ**

Финалните покрития са описани подробно за всяко помещение в таблицата в чертежа.

1. Под - циментова замазка с финишно покритие гранитогрес;

2. Стени - фаянс в тоалетни и гипсова шпакловка и дишаща боя на варова основа във всички други;

3. Тавани - гипсова шпакловка и дишаща боя на варова основа (варов латекс);

**ЕКСТЕРИОРНИ МАТЕРИАЛИ В ДВОРНО ПРОСТРАНСТВО**

1. Асфалтова настилка за южната част на двора.

2. Бетонови плочи за пешеходните алеи;

3. Бетонови бордюри;

4. Акрилна настилка върху асфалтова основа за двете мултифункционални

игрища на открито;

5. Метални пана по спецификация за ограда;

6. Минерална мазилка по фундамента на оградата.

**ПРЕДВИДЕНИ СТРОИТЕЛНИ РАБОТИ ПО ПОРЪЧКАТА:**

Участника трябва да опише технологията и последователността за изпълнение на всяка една от по-долу посочените строителни или демонтажини дейности:

**Демонтажни работи:**

* Премоахване на етернитени плоскости
* Изкъртване на съществуваща настилка на сутерена
* Демонтаж на дървена ламперия по коридорите на училището
* Демонтаж на входни врати по западната фасада
* Разбиване, демонтиране и извознане на депо на съществуващата асфалтова настилка в южната част на двора
* Премахване на тревни площи
* Демонтаж на бордюри
* Демонтаж на съществуваща ограда на парцела в металната си част над бетоновия фундамент

**Предвидените ремонтни работи са:**

* Зидане с керамични тухли 15 см
* Изграждане на нов евакуационен противопожарен изход
* Изграждане на стълба с директен достъп
* Изравнителна циментова замазка
* Полагане на подовоа настилка от гранитогрес
* Измазване на нови стени с гипсова мазилка
* Боядисване на нови стени с варов латекс
* Изграждане на окачени тавани от гипсокартон
* Шпакловане и боядисване на СТБ греди под окачения таван
* Подмяна на електрическа инсталация
* Монтаж на нови алуминиеви врати с прекъснат термомост и оборудвани с антипаник брави
* Рекунструиране на външните стълбища към входовете на сградата и облицоване с нови гранитни плочи
* Асфалтиране на мястото на съществуващата настилка в южната част на двора
* Монтаж на нови бордюри
* Обособяване на ново игрище с размери 15 м / 28 м с акрилно покритие върху асфалтова основа
* Обособяване на ново игрище с размери 20 м / 38 м с нова изкуствена настилка с акрилно покритие върху асфалтова основа и висока метална ограда H = 4 м по периметъра на игрището
* Монтиране на нова метална ограда по целия периметър на имота
* Ремонт на бетонов цокъл на оградата в обрушените участъци и измазване с минерална мазилка
* Монтаж на две нови метални врати за пешеходен достъп
* Монтаж на метална врата за автомобилен достъп
* Затревяване и залесяване в определени участъци, в които има необходимост от рекултивация
* Подкастряне на висока дървесна растителност
* Обособяване в югозападната част на двора на кът за сядане
* Изграждане на осветление на открити спортни терени
* Монтаж на осветителна инсталация
* Монтаж на силови инсталации
* Монтаж на разпределителна система и ел. табло

**Предвидено оборудване:**

|  |  |  |  |  |  |
| --- | --- | --- | --- | --- | --- |
| № по ред | НАИМЕНОВАНИЕ НА ИЗДЕЛИЕТО | ТЕХНИЧЕСКИ ПАРАМЕТРИ | МАТЕРИАЛ и КОНСТРУКЦИЯ | РАЗМЕРИ | Общо  к-во |
| 1 | 2 | 3 | 4 | 5 | 6 |
| A: Оборудване Кабинети | | | | | |
| 1 | Доставка на ученически чин двуместен | Ученически чин двуместен за работа в клас с място за чанти под работния плот | ПДЧ- плоскости и метални крака | 120х90х75см | 12 |
| 2 | Доставка на статив за рисуване единичен | Статив за рисуване единичен сгъваем, с възможност за регулиране на височината | ПДЧ- плоскости и метални крака | 90х150х45см | 24 |
| 3 | Доставка на учителска работна маса | Учителска работна маса - бюро за един човек | ПДЧ- плоскости и метални крака | 150х80х72см | 2 |
| 4 | Доставка на работен тезгях по дървообработване | Работен тезгях по дървообработване оборудван с менгеме и стяги | дърво масив, иглолистен материал | 150х100х72см | 2 |
| 5 | Доставка на работна маса по металообработване | Работна маса по металообработване оборудван с менгеме и стяги | метал | 150х100х72см | 2 |
| 6 | Доставка на работна маса по готварство | Работна маса по готварство | термоустойчив плот | 60х150 | 2 |
| 7 | Доставка на столове за кабинет по готварство | четири крака с облегалка | дърво масив, иглолистен материал | 45х45х90 | 16 |
| 8 | Доставка на готварска печка с керамичен плот и фурна | четири крака с облегалка | дърво масив, иглолистен материал |  | 1 |
| 9 | Доставка на абсорбатор за открит монтаж 90см | Абсорбатор за открит монтаж 90см - Вентилационен чадър крайстенен неръждаем с ламелни филтри - да се остави извод за осветление 220V | крайстенен, метални ламелни филтри, корпус - неръждаема ламарина | 900х850х450 | 1 |
| 10 | Доставка и монтаж на кухненски шкафове 60х60 долен ред | Шкаф за съхранение на съдовеброй рафтове : 5 товароносимост : 60.00 kg | ПДЧ- плоскости и метални крака | 600х600х850 | 5 |
| 11 | Доставка и монтаж на кухненски шкафове 60х30 горен ред | Шкаф за съхранение на съдовеброй рафтове : 5 товароносимост : 60.00 kg | ПДЧ- плоскости и метални крака | 600х300х850 | 5 |
| 12 | Доставка и монтаж на кухненски плот от технически камък 60х2см | Плот за приготвяне на храната | технически камък 2см | 600х20 | 3 |
| **Б. Оборудване Игрище** | | | | | |
| 13 | Доставка и монтаж на мултифункционални врати за мини-футбол 3.00 х 2.00 х 1.00 м. с вкл. текстилна мрежа с баскетболна надстройка. Стоманени праховобоядисани с баскетболно табло за външен монтаж 90 х 120 см. | Възрастова група 3-12 год. Видове игри Хандбал, Мини футбол, баскетбол Стандарти на които отговаря изделието БДС EN1176-1 | За производството на конструктивните елементи се използват стоманени профили и планки с необходимите технически и експлоатационни характеристики, които съответстват на натоварванията при експлоатация на съоръженията. Всички детайли са трислойно лакирани с антиккорозиен грунд и екологични акрилни лакове за външна употреба (удостоверено със сертификат за лаковите покрития). Сглобките са осъществени чрез поцинкован, метален резбови обков. | Размери на врата: Широчина: 3 м Височина : 2 м    Размери на врата с баскетболен кош: Широчина: 3 м Височина : 3,7 м | 2 |
| 14 | Доставка и монтаж на баскетболен кош монтиран на метална стойка с височина около 300см | Възрастова група 3-12 год. Видове игри Баскетбол Стандарти на които отговаря изделието БДС EN1176-1 | За производството на конструктивните елементи се използват стоманени профили и планки с необходимите технически и експлоатационни характеристики, които съответстват на натоварванията при експлоатация на съоръженията. Всички детайли са трислойно лакирани с антиккорозиен грунд и екологични акрилни лакове за външна употреба (удостоверено със сертификат за лаковите покрития). Сглобките са осъществени чрез поцинкован, метален резбови обков. | Размери на баскетболен кош: Широчина: 1,2 м Височина : 3,7 м | 6 |
| 15 | Доставка и монтаж на волейболна мрежа | Възрастова група 3-12 год. Видове игри Волейбол Стандарти на които отговаря изделието БДС EN1176-1 | Поливинилхлорид | 1000х9500 | 1 |
| 16 | Доставка и монтаж колове за волейболна мрежа ф100мм | Възрастова група 3-12 год. Видове игри Волейбол Стандарти на които отговаря изделието БДС EN1176-1 | Стомана праховобоядисана с ПВЦ боя | 3000х160 | 2 |

**Техническите данни и видовете строително-монтажни работи са дадени в чертежите и в количествената сметка.**

**Всички изброени видове работи са съгласно приложена към документацията за поръчката количествена сметка.**

**СТАНДАРТИ и НОРМИ**

Качеството и типа на всички строителни материали, които се влагат в строежа, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация“

В случай, че някъде в настоящата тръжна документация е цитирана марка или производител на материал и/или оборудване, да се счита, че е или еквивалент.

Когато представя резултатите от изпитванията Изпълнителят трябва ясно да посочи стандартната спецификация или изпитателния метод, с който е съобразено изпитването.

За всички работи и доставки задължително следва да се използва Метричната система.

Всички документи следва да се издават на български език.

Всички извършени работи трябва да са с високо качество, което гарантира високо качество на обекта.

Всички вертикални елементи следва да се изпълнят възможно най-близо до вертикала.

В случаи на подмяна на материали, а така също и по отношение на цветовото дефиниране и вида на финишните материали и фитинги, трябва да се търси одобрение на Проектанта.

Изпълнителят следва да осигурява достъп до обекта на представители на Възложителя за проверка на прогреса на работите и използваните материали и елементи.

Изпълнителят е отговорен за необходимото количество и качество на материал.

**ТЕХНИЧЕСКО ОБОРУДВАНЕ**

Изпълнителят трябва да използва при изпълнение на работите адекватно оборудване и механизация. Той трябва да разполага с резервно оборудване за незабавна подмяна в случай на авария.

**КОНТРОЛ НА РАБОТИТЕ**

Изпълнителят трябва, преди започване на работите, както и по време на изпълнението им, ежедневно да поддържа необходимата документация за прогреса на работите, материалите и оборудването.

Всички измервания и изпитвания трябва да се извършат от лицензирани лаборатории, предложени от Изпълнителя и за негова сметка. Ако не е посочена честотата на изпитването, то тя ще се определя от Изпълнителя.

Възложителят трябва да има достъп до данните на Изпълнителя.

След откриване на строителната площадка с протокол обр.2, представител на Фирмата упражняваща строителен надзор предава на Изпълнителя заверената Заповедната книга която се съхранява на строежа. ’

Всички декларации за съответствие, сертификати за материалите, лабораторни протоколи и др., следва да се предават на Фирмата, упражняваща строителен надзор.

**КОНТРОЛ НА КАЧЕСТВОТО**

Изпълнителя трябва да предостави на Възложителя професионални строителни услуги.

**Общи изисквания за качество при изпълнение на дейностите:**

* Всяка доставка на материали и оборудване на строителната площадка или в складовете на Изпълнителя следва да бъде придружена задължително със сертификат за качество в съответствие с определените технически стандарти, спецификации или предварително одобрени от Възложителя мостри.
* Всички продукти или оборудване, които ще бъдат вложени при изпълнение на работите, следва да бъдат доставени в комплект с всички необходими аксесоари, фиксатори, детайли, фасонни части, придружени с наръчници за експлоатация и поддръжка, където могат да се приложат такива
* Изпълнението следва да е в съответствие с разписаните правила за технологичното изпълнение и последователност в СУК /Система за управление на качеството/;
* Гаранциите за изпълнение на извършените СМР, доставено и монтирано оборудване, започват да текат от датата на въвеждане на обекта в експлоатация.
* Предаването на изпълнени видове работи и вложени материали следва да съответства на стандарт, съгласно изискванията на инвестиционния проект.

В допълнение на задължителните мостри и изпитвания, Изпълнителят трябва да осигури по две мостри от всеки материал и продукт на Възложителя, ако той поиска

Изпълнителят трябва да извърши всички задължителни изпитвания съгласно ПИПСМР и цената им да бъде включена в стойността на договора.

Изпитването и анализите да се извършват в(от) лицензирана лаборатория.

**ИЗИСКВАНИЯ ЗА БЕЗОПАСНОСТ и КООРДИНАЦИЯ**

При изпълнение на работите следва да се спазват всички изисквания на българското законодателство за сигурност, здраве и безопасност на труда, както и изискванията за пожарна безопасност.

При изпълнение на всички работи трябва да се спазват изискванията на Наредба №2 за минималните изисквания за здравословни и безопасни условия на труд при извършване на СМР от 22.03.2004 г.

В случай на работа с подизпълнители, всички разпоредби ще са приложими по отношение на подизпълнителите, а Изпълнителят ще действа като координатор.

Когато на едно и също работно място по едно и също време трябва да работят повече от един изпълнител, предварително ще се назначи координатор. Той трябва да координира не само необходимите видове работи, но и свързаната с риска политика.

**ЗАЩИТА НА ОКОЛНАТА СРЕДА**

При извършване на СМР по реализацията на проекта следва да се включат мерки и дейности за опазване и защита на околната среда, подготовката за изпълнението на които да започне преди и да продължи в периода на строителство на обекта, до предаването му за експлоатация, с цел да се гарантира спазването на законовите разпоредби и недопускане на негативно въздействие върху околната среда и здравето на хората, работещи на обекта, както и на населението в района.

При изпълнение на предвидените СМР следва да бъдат сведени до минимум шума и праха на обекта. Ежедневно обекта и прилежащите площи, пътища и улици трябва да бъдат почиствани и отпадъците да бъдат извозвани на сметище.

**ПРЕДВАРИТЕЛНО ПОЧИСТВАНЕ НА ОБЕКТА. ЗАМЕСТВАНЕ И ОДОБРЕНИЕ ОТ ИЗПЪЛНИТЕЛЯ**

Стойността на предварителното почистване на строителната площадка следва да бъде включена от Изпълнителя в предложената цена за изпълнение.

Ако на някои места договорната документация се позовава на изделия от посочен одобрен производител, то при всички такива случаи позоваването на определен производител има за цел да се специфицира качеството на продукта и стандарта.

**ЗАЩИТА НА РАБОТИТЕ**

ИЗПЪЛНИТЕЛЯТ трябва да защити и покрие всички материали и работи, които може да бъдат повредени от времето или при последващи работи. Защитното покритие трябва внимателно да бъде премахнато, когато отпадне възможността за евентуална заплаха от повреда и защитената повърхност да се запази чиста в перфектно състояние.

Всички повреди, предизвикани от недобре защитени работи, ще бъдат поправени за сметка на ИЗПЪЛНИТЕЛЯ.

Здраво покритие, трябва да бъде поставено под складирани материали върху финишни покрития, за да го предпази от замърсяване и повреди. Талпи трябва да се поставят върху финишни покрития при преместване на складирани материали. Количките за пренасяне на материали трябва да бъдат с гумени колела.

Усиленото движение и складирането на материали, върху пресни и не набрали якост замазки, хидроизолации по подове и покрив, не се допуска(и е строго забранена).

**ВРЕМЕННО СТРОИТЕЛСТВО**

Площта на строителната площадка дава възможност за разполагане на временното строителство.

ИЗПЪЛНИТЕЛЯТ трябва да реализира необходимото временно строителство на обекта и да поеме разходите по поддръжка, почистване и демонтиране, както следва:

* Осигуряване на пожарогасители за пожарозащита и означаване на план за евакуация на обекта;
* Комплекти за първа помощ;
* Временна химическа тоалетна;
* Офис на изпълнителя;
* Съблекалня - столова;
* Закрит и открит склад;
* Хаспел, улей за отпадъци, скеле и кофражи;
* Временни огради, прегради, знаци и указателни табели;
* Място с контейнери за строителни и битови отпадъци;
* Друго временно строителство по преценка на ИЗПЪЛНИТЕЛЯ

Обектът е захранен с електричество от съществуващо електромерно табло. Вода за обекта - ще се ползва съществуващо водопроводно отклонение. Осветление на строителната площадка не се предвижда, тъй като няма да се работи нощем.

Временното строителство трябва да отговаря на българските изисквания за здраве, безопасност и хигиена на труда.

ИЗПЪЛНИТЕЛЯТ трябва да поеме разходите по поддръжка на временното строителство за времето на изпълнение на Договора и демонтажа му.

Да се осигури охрана на обекта за целия период на договора.

След приключване на Договора, ИЗПЪЛНИТЕЛЯ трябва да премести и премахне всички елементи на временното строителство, да почисти и поправи евентуални повреди и да остави обекта в перфектно състояние.

**ИЗИСКВАНИЯ КЪМ ИЗПЪЛНИТЕЛЯ**

1. В случай че бъде избран за изпълнител участникът се задължава да изпълни строително-монтажни работи по видове и обем, съгласно настоящата техническа спецификация.

2. Изпълнението на строително-монтажните работи трябва да бъде съгласно изискванията на Правила и норми за извършване и приемане на СМР (ПИПСМР) и всички действащи към момента наредби, правила, норми и нормативи за изпълнение на строителство.

3. Участникът трябва да осигури оборудване – собствено или под наем за изпълнение на обществената поръчка, включително за изпитване и изследване, с което ще се осигурява контрол на качеството на изпълнените строителни и монтажни работи, което да включва и строителни машини и техническо оборудване за изпълнение на обществената поръчка. Могат да се използват и други подходящи машини, одобрени от Възложителя.

4. Участникът трябва да разполага с инженерно-технически персонал за осигуряване на техническото ръководство при изпълнение на строителството, включително за осигуряване на контрола на качеството.

5. Участникът трябва да подготви като част от Ценовото предложение остойностяване на видовете дейностите, посочени в количествената сметка към поръчката.

6. Ценообразуването на строителните работи да се извършва по елементи на разхода, съгласно ТНС и УСН или други нормативни документи прилагайки анализни цени.

**ПОЧИСТВАНЕ И ПРЕДАВАНЕ НА ОБЕКТА**

Изпълнителят трябва да поддържа обекта чист и подреден непрекъснато по време на изпълнение на работите.

При предаване на обекта Изпълнителят следва да демонтира цялото временно строителство и да го транспортира извън обекта, да почисти терена и да възстанови евентуални повреди, като остави обекта в перфектно състояние

За почистването и предаването на обекта не е предвидено допълнително заплащане. Изпълнителят следва да предаде на Възложителя всички ключове, протоколи и цялата документация.

**Изисквания към изпълнението:**

Изпълнителят носи пълна отговорност за реализираните видове работи до изтичане на гаранционните срокове за изпълнени строителни и монтажни работи, съоръжения на строителния обект. Всички дейности, предмет на настоящата обществена поръчка, следва да бъдат с високо качество и в съответствие с проекта и с изискванията на нормативните документи.

Предвидените строително-монтажни работи се извършват съгласно изискванията на ЗУТ, подзаконовата нормативна уредба и одобрения проект, респективно следва да се изпълняват и да се поддържат в съответствие с изискванията на нормативните актове, настоящата Документация и техническата спецификация.

Строежите се изпълняват и поддържат в съответствие с основните изисквания към строежите, определени в Приложение I на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (OB, L 88/5 от 4 април 2011 г ), за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. икономия на енергия и топлосъхранение;

7. устойчиво използване на природните ресурси

Строежите се проектират, изпълняват и поддържат в съответствие с изискванията на нормативните актове за:

1. опазване на защитените зони, на защитените територии и на другите защитени обекти и на недвижимите културни ценности;

2. инженерно-техническите правила за защита при бедствия и аварии;

3. физическа защита на строежите.

В строежите се влагат само строителни продукти, които осигуряват изпълнението на основните изисквания към строежите по чл. 169, ал. 1 от ЗУТ и отговарят на изискванията, определени със Закона за техническите изисквания към продуктите, и с наредбата по чл. 9, ал. 2, т. 5 от същия закон

Контролът на строителните продукти по чл. 169а, ал. 1 от ЗУТ се осъществява от консултанта при извършване на оценката на съответствието на инвестиционните проекти и при упражняване на строителен надзор.

Административният контрол на строителните продукти по чл. 169а, ал. 1 от ЗУТ при проектирането и строителството се осъществява от органите по чл. 220 - 223 от ЗУТ.

Всички обстоятелства, свързани със строежа, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.

При отказ или при неявяване да се състави съвместен акт заинтересуваната страна отправя писмена покана до другата или другите страни за съставяне на акта. Ако представител на поканената страна не се яви до 24 часа след определения в поканата срок, страната се замества от органа, издал разрешението за строеж, или от упълномощено от него длъжностно лице.

Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

Обектът да бъде изпълнен в завършен вид с готовност за въвеждане в експлоатация, като качеството на извършваните СМР, да бъде в съответствие с всички действащи нормативни изисквания.

Гаранционните срокове - следва да са не по-кратки от предвидените в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ. Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на техническите изисквания и спецификации.

При изпълнение на СМР следва да се спазват изискванията за минималните изисквания за здравословни и безопасни условия на труд при извършване на СМР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените опазване на здравето и живота на хората и опазване на околната среда.

Важно!!! В ***изпълнение на разпоредбата на чл. 48 ал.2 от ЗОП да се счита добавено "или еквивалент" навсякъде, където в документацията и проектите по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.***

***Ако някъде в проекта или документацията за участие има посочен: конкретен модел, търговска марка, тип, патент, произход, производство или др., възложителя на основание чл. чл.50 ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации и/или проектите.***

***Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.***